14/07/2014 | Administración LocalMunicipal
Santiago de Compostela
Servizo de Contratación
Obras para a mellora e pavimentación da rúa 25 de Xullo

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: obras para a mellora e pavimentación da rúa 25 de Xullo. REFERENCIA DO EXPEDIENTE: CON/24/2014. TIPO DE LICITACIÓN: 232.127,66 euros. PRAZO DE EXECUCIÓN: establécese un prazo de execución de TRES MESES. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 26 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: DOCUMENTACIÓN: Copy Nino. R/ Feáns, n.º 19. Tlfno.981-58.89.38. INFORMACIÓN: perfil municipal de contratante: www.santiagodecompostela.org.CRITERIOS DE ADXUDICACIÓN: son os sinalados no artigo 10.2 do prego de cláusulas administrativas.10.2.–Criterios de adxudicación. A. CRITERIOS AVALIABLES EN FORMA DE CIFRAS OU PORCENTAXES. A1. OFERTA ECONÓMICA: A máxima puntuación para este criterio será de 45,00 puntos. As empresas clasificaranse inicialmente por orde de mellor a peor, seguindo o criterio de “prezo máis baixo da oferta”. Obtido o orde de prelación de tódalas ofertas segundo este criterio, outorgarase a máxima puntuación de 45 puntos á oferta máis baixa e aplicarase ao resto das ofertas a seguinte fórmula para calcular a súa puntuación: Pn = (Pm x Ob) / On Onde: Pn: puntuación da oferta Pm: puntuación máxima posible (45 puntos) Ob: importe da oferta máis baixa On: importe da oferta a puntuar Ofertas con valores anormais ou desproporcionados. Cando o órgano de Contratación presuma fundadamente que a proposición non se poida cumprir como consecuencia de baixas desproporcionadas ou anormais, notificará esta circunstancia aos licitadores supostamente comprendidos nela, para que dentro do prazo de cinco días hábiles xustifiquen as ditas ofertas, acompañando a documentación correspondente. A xustificación realizada polos licitadores remitirase a informe dos servizos técnicos a fin de que emitan o correspondente informe. Considerarase, en principio, como desproporcionada ou anormal as ofertas que se atopan nos seguintes supostos: 1.–Cando, concorrendo un só licitador, sexa inferior ao orzamento base de licitación en máis de 25 unidades porcentuais.2.–Cando concorran dous licitadores, a que sexa inferior en máis de 20 unidades porcentuais á outra oferta.3.–Cando concorran tres licitadores, as que sexan inferiores en máis de 10 unidades porcentuais á media aritmética das ofertas presentadas. Non obstante, excluirase para o cómputo da devandita media a oferta de contía máis elevada cando sexa superior en máis de 10 unidades porcentuais a dita media. En calquera caso considerarase desproporcionada a baixa superior a 25 unidades porcentuais.4.–Cando concorran catro ou máis licitadores, as que sexan inferiores en máis de 10 unidades porcentuais á media aritmética das ofertas presentadas. Non obstante, se entre elas existen ofertas que sexan superiores á dita media en máis de 10 unidades porcentuais, calcularase unha nova media só coas ofertas que non se atopen no suposto indicado. En todo caso, se o número das restantes ofertas é inferior a tres, a nova media calcularase sobre as tres ofertas de menor contía. Serán criterios obxectivos para apreciar ou non o carácter desproporcionado ou anormal da oferta e en función da documentación que presente o adxudicatario no trámite de xustificación da oferta, ou na documentación xa presentada, os seguintes: 1.º.–Axeitada xustificación dos prezos ofertados, que como mínimo comprenderá unha explicación dos prezos dos materiais a pé de obra.2.º.–Volume de obra xa contratado, en relación cos medios persoais e materiais que teña a licitador.3.º.–Relación entre a solvencia da empresa e a oferta presentada. A2. PRAZO DE GARANTÍA E SERVIZO DE MANTEMENTO. A máxima puntuación para este criterio será de 12,00 puntos. Prazo de garantía e servizo de mantemento postconstrucción proposto, que non poderá ser inferior ao mínimo establecido polo presente prego de condicións e que se valorará a razón de dous puntos por cada ano ofrecido por encima do mínimo fixado neste prego. A3. AUMENTO DO PRESUPOSTO DE CONTROL DE CALIDADE E MEDIDAS DE ASEGURAMIENTO DA CALIDADE. A máxima puntuación para este criterio será de 12,00 puntos. Non poderá ser inferior ao mínimo establecido polo presente prego de condicións e se valorará a razón de 4 puntos por cada punto porcentual sobre el PEM ofrecido por encima do mínimo fixado neste prego. Para que dito aumento sea avaliable o licitador definirá unha metodoloxía para os controis internos finais, que contemplará: ● A relación das unidades de obra, ou elementos rematados, que deben someterse a controis ou probas finais. ● O tipo de control, ensaio ou proba final a realizar en cada caso, sabendo que o devandito control deberá efectuarse segundo as probas ou normativa privada e recoñecida como válida para estes efectos. ● As normas de execución deses ensaios, con expresión da frecuencia de realización e dos criterios de aceptación ou rexeitamento. Formularanse as medidas de aseguramento da calidade a que se compromete o licitador, así como os medios e procedementos que prevé para iso. Incluirase un plan de ensaios específico para a obra en concreto obxecto do contrato, definindo o seu contido, indicando a súa valoración e achegando un compromiso de execución ao respecto, de modo que os gastos que superen as previsións do proxecto ao respecto serán a conta do adxudicatario. B. CRITERIOS NON AVALIABLES EN FORMA DE CIFRAS OU PORCENTAXES. A puntuación en cada criterio asignarase segundo o seguinte baremo: ● Oferta insuficiente: ata 40% da puntuación máxima do criterio ● Oferta suficiente: ata 50% da puntuación máxima do criterio ● Oferta boa: ata 75% da puntuación máxima do criterio ● Oferta destacable: ata 100% da puntuación máxima do criterio B1. MEMORIA TÉCNICA. A máxima puntuación para este criterio é de 16 puntos, adoptando como criterio de asignación de puntos os seguintes parámetros: Os licitadores presentarán unha memoria coas características técnicas da oferta, incluídas as relacionadas cos criterios de valoración. O contido da devandita memoria incluirá polo menos a seguinte documentación, sendo a extensión de cada un dos apartados de non máis de 5 folios a doble cara. MEMORIA RESUMEN. Expoñerase un resumo de toda a documentación técnica achegada na que se expliquen as características máis relevantes da oferta técnica. MEMORIA CONSTRUCTIVA. Describirá os procesos de execución das actividades importantes da obra e reflectirá un enfoque e unha formulación correctos e realistas do conxunto da obra, tanto na súa planificación territorial como temporal, todo iso analizado en coherencia cos medios propostos. Describiranse os traballos a realizar, a organización física da obra (accesos, circulacións, valados) e das distintas fases da obra, a súa aplicación ao caso concreto obxecto do concurso e a proposta de procedementos construtivos e metodoloxía a empregar. Valorarase, entre outros aspectos, a identificación das principais características do proxecto, a formulación xeral da obra, a coherencia entre a fase ou fases previstas, os puntos críticos, a racionalización ou mellora dos procedementos construtivos que non supoñan variante do obxecto final do proxecto, e a descrición dos traballos e procedementos construtivos para a consecución da obra, atendendo de forma especial ás referencias concretas ao proxecto e específicas á obra e o seu ámbito no seu estado actual. Indicarase o organigrama que o licitador propón comprometer neste contrato, distinguindo claramente entre o persoal a adscribir a obra e a estrutura xeneral da empresa. Tamén se sinalará a contía e definición da proposta de adscrición dos medios materiais á obra, todo iso coherentemente cos procedementos construtivos a desenvolver e os prazos do programa de traballos. Valorarase a xustificación da metodoloxía indicada para a execución dos traballos, a súa coherencia, o bo coñecemento que denoten do proxecto e do ámbito onde será executada a obra e doutros condicionantes externos. Terase en conta na descrición do proceso construtivo proposto polo licitador a explicación breve e concreta de como ten previsto ir acometendo a obra. A coherencia da planificación da obra cos equipos materiais e humanos adscritos a cada unha das actividades descritas na memoria. PROGRAMA DE OBRA. Presentarase un programa xustificado de execución (etapas, prazos parciais e totais…) con base nas principais actividades da obra e os seus correspondentes cálculos de tempos, incluída unha previsión de valoración económica mensual referida aos prezos de proxecto (non debe aparecer ningún dato que de pé a coñecer a oferta económica do licitador). O programa de obra debe ser coherente cos procedementos construtivos a empregar. Tomando como base o estudo técnico da obra, tendo en conta os diferentes aspectos que poidan influír nela e en coherencia cos medios materiais e humanos ofertados, determinarase, documentada e, racionalmente a secuencia necesaria de actividades para garantir a viabilidade dos prazos, nas diferentes zonas da obra. A técnica de desenvolvemento do programa de traballo será tal que permita concretar prazos parciais significativos para o control graduado dos prazos finais. Indicásense ademais aquelas actividades que constitúan o camiño crítico da obra, así como as folguras existentes. Deberanse especificar os medios humanos e materiais, para as distintas actividades en que se divida o programa, así como os rendementos esperados destes xustificando estes. Os diagramas e gráficos permitirán visualizar a organización e coordinación do proceso construtivo no espazo e no tempo. O programa de traballo proposto se ben, poderá reducir o prazo de execución da obra, isto non será valorado. No caso de que o Concello de Santiago de Compostela acepte a proposta de redución de prazo, pasará a ser esta contractual se resulta adxudicataria a empresa licitadora. Adxudicada a obra, o contratista deberá presentar o programa de traballo definitivo. ORGANIZACIÓN DA OBRA, O TRÁNSITO E MEDIDAS DE SEGURIDADE. En función da programación da obra, a metodoloxía de execución e da organización do transito por esta, describiranse as medidas de seguridade necesarias a adoptar para a execución dos traballos e garantir a seguridade tanto dos propios traballadores como de terceiros. Deberá prestar especial atención ás interferencias co tráfico tanto de vehículos coma de persoas, e formular solucións que garantan a seguridade deste e do persoal da obra, así como o mantemento en servizo dos percorridos a través da vía ou das alternativas oportunas, tanto de día coma de noite. Valoraranse as medidas que permitan simultanear a obra coas actividades cotiás do ámbito. A existencia dunha análise do ámbito da obra, medidas para reducir a afección ao tráfico, aos peóns e demais afeccións. MEDIDAS MEDIOAMBIENTAIS. Indicaranse aquelas que sexan de aplicación concreta a esta obra. Definirase un programa de vixilancia ambiental (referido a un índice de aspectos a controlar, indicando o grao de control ofrecido), redactado de xeito específico para cada un dos procesos de execución da obra, considerando o tipo e cantidade de medidas de control, así como a periodicidade e contido comprometido dos informes de seguimento. B2. MELLORAS PARA DISMINUÍR AS AFECCIÓNS AOS CIUDADÁNS. A máxima puntuación para este criterio será de 15,00 puntos. Os licitadores propoñerán melloras en relación cunha mellor información e diminución das molestias aos cidadáns afectados pola realización das obras específica para esta obra. Presentarase unha memoria descritiva con especificación das melloras ofertadas. Os licitadores poderán ofertar todo tipo de medidas relativas á finalidade perseguida, entre as que se indican: sinalización informativa complementaria, disposición de medios materiais e humanos complementarios para mellorar a seguridade, facilitar o acceso aos inmobles e o tránsito pola zona da obra dos cidadáns afectados por esta, valado de obra. Todos os aspectos que aparezan recollidos neste capítulo da oferta terán carácter contractual sendo esixibles sen contraprestación económica ningunha por enriba da oferta económica presentada. A existencia dunha persoa encargada de manter debidamente informados os veciños da marcha das obras e de todos os aspectos relacionados con éstas, valórase na oferta presentada polo licitador a achega do curriculum vitae do comunicador, os protocolos e metodoloxías a empregar polo citado comunicador, a frecuencia nas súas visitas e a forma de contacto (teléfono, correo electrónico, presencial) con veciños, a colocación de caseta informativa en obra, a información a achegar ao concello do resultado do seu traballo, a forma de comunicar os avisos a veciños sobre aspectos relativos ás obras, sobre cortes programados de subministracións (auga, luz, etc.) sobre cortes de tráfico e imprevistos, etc. Valoraranse con maior puntuación aquelas ofertas que explicitar con maior claridade os compromisos que adquiren por enriba das esixencias mínimas do contrato e acheguen unha axeitada valoración económica. No caso de que, aplicando os criterios de valoración, dous ou máis empresas empaten na maior puntuación terá preferencia na adxudicación aquela empresa que teña no seu patrón maior número de traballadores minusválidos (non inferior ao 2%) de conformidade co establecido na disposición adicional 4.ª da TRLCSP. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 03 de xullo de 2014. O ALCALDE Asdo.: Ángel Currás Fernández